Diari Oficial de la Generalitat Valenciana


Sumari del DOGV 4537, del 04-07-2003 (2003/7699)

RESOLUCIÓ de 10 de juny de 2003, de les direccions generals de Centres Docents i d'Ordenació i Innovació Educativa i Política Lingüística, per la qual es dicten instruccions sobre la convocatòria i realització de les proves d'accés als cicles formatius de grau mitjà i al grau superior de les ensenyances d'Arts Plàstiques i Disseny a partir del curs 2003/2004.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4537

Data del DOGV
:   04-07-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/7699


Data del document
:   10-06-2003

Organisme emissor
:   Conselleria de Cultura i Educació

Tipus de document
:   Resolució

Correcció d'errades

Anàlisi jurídica

 Descriptors 

:   * belles arts
    * accés a l'educació
    * examen

RESOLUCIÓ de 10 de juny de 2003, de les direccions generals de Centres Docents i d'Ordenació i Innovació Educativa i Política Lingüística, per la qual es dicten instruccions sobre la convocatòria i realització de les proves d'accés als cicles formatius de grau mitjà i al grau superior de les ensenyances d'Arts Plàstiques i Disseny a partir del curs 2003/2004. [2003/F7699]
  
L'Orde d'11 de gener de 1996 (BOE del 17 de desembre) i la disposició final segona apartat 4 de la Llei Orgànica 10/2002, de 23 de desembre (BOE del 24 de desembre), establix les normes que han de regir la prova d'accés als cicles formatius de grau mitjà i al grau superior de les ensenyances d'Arts Plàstiques i Disseny per als que no complisquen els requisits acadèmics establits amb caràcter general per a cursar els cicles formatius de dites ensenyances.
  
En aplicació de dites normes estes direccions generals han resolt dictar les següents instruccions:
  
Primera. Requisits acadèmics d'accés
  
1. Accessos directes, aquells recollits en cada un dels Reials Decrets que establixen els títols de Tècnic i Tècnic Superior d'Arts Plàstiques i Disseny que aproven les corresponents ensenyances comunes (mínimes).
  
2. Els recollits en la Llei Orgànica 1/1990, de 3 d'octubre, d'Ordenació General del Sistema Educatiu, en l'article 48.
  
3. Les modificacions introduïdes per la Llei Orgànica 10/2002 en l'article 48.3 en la redacció donada per la LOGSE.
  
Eixos requisits s'arrepleguen a l'Annex VI.
  
Segona. Convocatòria de les proves
  
1. Les direccions territorials de Cultura i Educació faran pública la convocatòria de les proves a les quals es referix l'Orde d'11 de gener de 1996 (BOE 17.01.1996), per la qual es disposen les normes que han de regir la prova d'accés al grau mitjà i al grau superior de les ensenyances d'Arts Plàstiques i Disseny per als que no complisquen els requisits acadèmics establits.
  
2. Dites proves es realitzaran en els centres docents que determine cada director/a territorial de Cultura i Educació.
  
3. Anualment es precisaran les dates per a dites proves.
  
4. Per al curs 2003-04 les dates són les indicades a l'annex I.
  
Tercera. Formalització d'inscripcions
  
1. Per a la formalització de les sol·licituds d'inscripció, els centres docents designats per a la realització de les proves facilitaran als interessats el model que s'adjunta com a Annex II de les presents instruccions. Una vegada omplits dits impresos, s'entregaran en les oficines de Secretaria del respectiu centre docent, junt amb la documentació que, si és procedent, siga necessària per a l'acreditació de les dades al·legades. Una còpia segellada i numerada serà tornada a l'interessat.
  
2. La sol·licitud d'inscripció serà única per a cada grau, independentment dels estudis que desitge realitzar posteriorment l'interessat.
  
3. A la finalització del període establit per a la formalització de les inscripcions, la Secretaria de cada centre docent publicarà una relació diferenciada per a cada grau dels sol·licitants de la prova d'accés admesos i, si és procedent, dels exclosos, amb indicació de les causes.
  
4. En el moment de realitzar la prova, els interessats hauran de presentar davant de la Comissió Avaluadora el seu document nacional d'identitat o altres documents d'identificació i la còpia de la sol·licitud d'inscripció.
  
Quarta. Comissió Avaluadora
  
1. El nomenament dels membres de cada comissió i la confecció de les proves es farà durant els sis primers dies naturals de setembre. La Direcció Territorial de Cultura i Educació enviarà el nomenament dels vocals i dels seus suplents als seus centres docents de destí, el director o directora del qual el comunicarà immediatament als interessats.
  
La composició de cada comissió, i la relació dels membres suplents ?que actuaran si procedix- es publicarà en el centre docent, abans de l'inici de les proves.
  
2. Cada comissió avaluadora de les proves d'accés al grau mitjà i al grau superior d'Arts Plàstiques i Disseny estarà integrada pels següents membres:
  
- President: l'inspector d'Educació o director de l'escola d'art que designe la direcció territorial de Cultura i Educació.
  
- Vocals: dos funcionaris del Cos de Professors d'Arts Plàstiques i Disseny i dos funcionaris del Cos de Professors d'Educació Secundària, designats pel director territorial de Cultura i Educació.
  
3. El president de la Comissió Avaluadora podrà designar tots els assessors necessaris en funció del nombre d'aspirants inscrits.
  
4. Les comissions avaluadores concretaran el contingut de les proves, així com els criteris d'avaluació, prenent com a referència la descripció que dels mateixos s'indica en el document que s'acompanya a les presents instruccions com a Annex III.
  
Quinta. Acta d'avaluació
  
1. Al terme de la realització de les proves, la Comissió Avaluadora omplirà les actes d'avaluació, el model de les quals figura com a Annex IV d'estes instruccions, havent de ser firmades per tots els components de la dita comissió. La qualificació s'expressarà en termes numèrics entre 1 i 10. Còpia de dites actes es remetrà a les diferents escoles d'art perquè procedisquen a la seua màxima difusió.
  
2. Així mateix, el secretari del centre docent on es realitzen les proves publicarà les actes en el tauler d'anuncis i entregarà als que les superen el document acreditatiu el model del qual s'acompanya com a Annex V d'estes instruccions.
  
3. Els qui superen esta prova i desitgen cursar algun cicle formatiu d'Arts Plàstiques i Disseny, hauran d'omplir la corresponent preinscripció en l'escola d'art o centre docent autoritzat pel que opten, en els terminis establits en el calendari de l'Annex I, havent d'adjuntar a la dita sol·licitud el document acreditatiu que es referix el número anterior.
  
Sexta. Aplicació
  
Les direccions territorials de Cultura i Educació disposaran el necessari per a la correcta aplicació de les presents instruccions.
  
València, 10 de juny de 2003.- El director general de Centres Docents: Herminio García Cuadra. El director general d'Ordenació i Innovació Educativa i Política Lingüística: Josep Vicent Felip Monlleó.
  
ANNEX III
  
1) Prova d'accés als cicles formatius de grau mitjà de les ensenyances d'Arts Plàstiques i Disseny.
  
La prova d'accés constarà de dos parts:
  
Primera part
  
A) Desenrotllament per escrit, durant el temps màxim d'una hora, de les qüestions que es formulen sobre Llengua Castellana a partir d'un text escrit.
  
En este exercici es valorarà la maduresa i el nivell de coneixements sobre este àrea pròpia del currículum de l'Educació Secundària Obligatòria.
  
B) Desenrotllament per escrit, durant un temps màxim d'una hora, de les qüestions que es formulen referides a continguts socioculturals.
  
En este exercici es valorarà la maduresa i el nivell de coneixements referits a les Ciències Socials, Ciències de la Naturalesa i Tecnologia de les corresponents àrees del currículum de l'Educació Secundària Obligatòria.
  
Segona part
  
Realització, durant un temps màxim de tres hores, d'un exercici compositiu de lliure interpretació i tècnica, basat en el model proposat.
  
En este exercici es valorarà la sensibilitat artística i la creativitat de l'aspirant.
  
2) Prova d'accés als cicles formatius de grau superior de les ensenyances d'arts plàstiques i disseny.
  
La prova d'accés constarà de dos parts:
  
Primera part
  
A) Versarà sobre les matèries comunes del Batxillerat: a) Llengua Castellana i Literatura, b) Filosofia, c) Història, d) Llengües estrangeres. L'alumne seleccionarà tres de dites matèries i desenrotllarà per escrit una qüestió d'entre quatre que li hagen sigut proposades, de cada una de les tres elegides. El temps màxim per a realitzar este exercici serà de tres hores.
  
En este exercici es valorarà el grau de maduresa de l'aspirant quant a la correcta comprensió de conceptes, la utilització del llenguatge i la capacitat d'anàlisi i síntesi.
  
Segona part
  
A) Versarà sobre l'anàlisi de les qüestions que es formulen sobre Història de l'Art, a partir d'un text escrit i/o la documentació gràfica o audiovisual que es facilite. El temps màxim per a realitzar este exercici serà d'una hora.
  
En este exercici es valorarà la maduresa, i el nivell de coneixements i la sensibilitat davant de les creacions artístiques i funcionals.
  
B) Realització, durant un temps màxim de quatre hores, d'un exercici compositiu de lliure interpretació i tècnica, basat en un model seleccionat segons el criteri de la Comissió Avaluadora.
  
En este exercici es valoraran les habilitats instrumentals, les destreses en la tècnica utilitzada, la sensibilitat artística i la creativitat manifesta en la resolució compositiva de l'aspirant.
  
ANNEX VI
  
Requisits acadèmics
  
Via directa
  
Grau Mitjà
  
a) Títol de Tècnic o Tècnic Superior d'Arts Plàstiques i Disseny de la mateixa família professional a la qual es vol accedir.
  
b) Títol de Graduat en l'especialitat que se vullga accedir.
  
c) Tindre el Títol de Pèrit en Ceràmica Artística o Pèrit en Tècnica Ceràmica per a l'accés a la família professional de Ceràmica.
  
d) Haver superat els cursos comuns d'Arts Aplicades i Oficis Artístics dels plans d'estudis RD 2127/1963, de 24 de juliol.
  
Haver superat els cursos comuns establits amb caràcter experimental a l'empara del RD 799/1984, de 24 de març.
  
Regulació de les taules d'equivalències del RD 799/1984, de 24 de març.
  
Grau Superior
  
a) El Títol de Batxillerat Artístic amb les matèries corresponents que sol·liciten en cada família professional.
  
b) Títol de Batxillerat Artístic experimental.
  
c) Títol de Graduat en Arts Plàstiques del mateix àmbit de la família professional que es desitja accedir.
  
d) Títol de Tècnic Superior corresponent a un altre cicle de la mateixa família professional.
  
e) Títol de Pèrit en Ceràmica Artística o Títol de Pèrit de Tècnica Ceràmica per a l'accés a la família professional de Ceràmica.